Pakisitaanɩ

Pakisitaanɩ kɛna Ɛndɩ hɔɔlʊʊ nakʊyʊ nɛ malɩŋ ɖɩwɛ malɩŋ ŋgbɛyɛ taa. Ajɛya wena acɔ Pakisitaanɩ nɛ ata yɔ ana lɛ: Iranɩ, Afganistani, Siini, Ɛɛndɩ nɛ Arabii teŋgu.

Ɛjaɖɛ ɖɩnɛ ɖi-tikiɖe paɣza pkɩyɛna fenaɣ hiu nɛ naanza pɩnaɣ 1947 nɛ ɖɩnɛ Ɛɛndɩ panɩɣna-ɖama camɩyɛ pɩlɩɩna tɛtʊ ndʊ payaɣ se Kazemiiri yɔ tɩ-tɛyɩtʊ taa. Ɛlɛ ajɛya ana aatɛma you pɩnzɩ naatozo mbilim. Ɖɩnɛ Afganistani paaniɣna-ɖama kamaɣ tɔm taa ɖɔɖɔ. Pakisitaanɩ nɛ Etaazuni nɛ Siini ajɛya panɩɣna-ɖama camɩyɛ.

Ɛyaa mba pɛwɛ Pakisitaanɩ yɔ palɩna Ɛɛndɩ nɛ Eerɔpʋ ajɛya taa. Pɩkɩlna Ɛndo-Arɩyɛŋwaa nɛ Iranɩ taa ɛyaa. Ɛndo-Arɩyɛŋwaa talɩɣ ɛzɩ 80 kɛ mɩnɩʊ yɔɔ nɛ lalaa le pamaɣna 20 kɛ mɩʊ yɔɔ.

Peeɖe pakalɩ ɛyaa kɛ pɩnaɣ 2014 lɛ pɛkpɛndɩ miliyɔɔnaa 188; pʊtɔbʊʊ se keteŋga kpeekpe taa lɛ ɛjaɖɛ nɖɩ ɖɩkɛ looɖo ñɩnɖɛ ɛyaa ɖɔʊ taa nɛ Ɛndonezi wayi lɛ ɛjaɖɛ ɖɩnɛ nɖɩ tɩŋgʊʊna malɩŋ ɖɔʊ taa. Ɖɩwɛ keteŋa kpeekpe ajɛya kɩkpɛndɩɣ ŋgbɛyɛ nɖɩ payaɣ se ONU yɔ ɖɩ-taa.

Kʊnʊŋ ŋgʊ pɔyɔɔdɩɣ nɛ pawɩlɩɣ-kʊ sukulinaa taa nɛ komina tʊma taa yɔ ŋgʊ lɛ Urduu nɛ Englɩsɩɩ. Ɛlɛ mba pɔyɔɔdɩɣ-ɩ camɩyɛ yɔ pɛwɛ ɛzɩ hiu kɛ mɩnɩʊ yɔɔ yɔ. Kʊnʊmɩŋ lɛɛŋ kɔyɔ: Pɛnjabi, Pasitoo, Sɛndi nɛ Serayiki.

Category:!Main category
Category:Aazii
Category:Ajɛya
Category:Pakisitaanɩ